CELEX: 32006D0704
Language: sk
Date: 2006-10-20 00:00:00
Title: 2006/704/ES: Rozhodnutie Komisie z  20. októbra 2006 o uverejnení odkazu na normu EN 848-3:1999 Bezpečnosť drevárskych strojov - Jednostranné profilovacie frézovačky – Časť 3: Číslicovo riadené (NC) vŕtačky a horné frézovačky v súlade so smernicou Európskeho parlamentu a Rady 98/37/ES, s obmedzením [oznámené pod číslom K(2006) 4901]   (Text s významom pre EHP)

21.10.2006   
            
            
               SK
            
            
               Úradný vestník Európskej únie
            
            
               L 291/35
            
         
      ROZHODNUTIE KOMISIE
   
   z 20. októbra 2006
   o uverejnení odkazu na normu EN 848-3:1999 „Bezpečnosť drevárskych strojov - Jednostranné profilovacie frézovačky – Časť 3: Číslicovo riadené (NC) vŕtačky a horné frézovačky“ v súlade so smernicou Európskeho parlamentu a Rady 98/37/ES, s obmedzením
   [oznámené pod číslom K(2006) 4901]
   (Text s významom pre EHP)
   (2006/704/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/37/ES z 22. júna 1998 o aproximácii právnych predpisov členských štátov týkajúcich sa strojových zariadení (1), a najmä na jej článok 6 ods. 1,
   so zreteľom na stanovisko stáleho výboru zriadeného podľa článku 5 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov a pravidiel o službách informačnej spoločnosti (2),
   Keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú odkaz bol uverejnený v Úradnom vestníku Európskej únie, vzťahuje na jednu alebo viac základných zdravotných a bezpečnostných požiadaviek stanovených v prílohe I k smernici 98/37/ES, predpokladá sa, že stroj zhotovený v súlade s touto normou spĺňa príslušné základné požiadavky.
            
         
               (2)
            
            
               Odkaz na normu EN 848-3:1999 týkajúcu sa bezpečnosti drevárskych strojov, prijatú 1. júla 1999 Európskym výborom pre normalizáciu (CEN), bol uverejnený v Úradnom vestníku Európskej únie
                   (3).
            
         
               (3)
            
            
               Po tom ako Švédsko podalo formálnu námietku, sa Komisia na základe rozhodnutia 2002/1002/ES (4) rozhodla, že z Úradného vestníka Európskej únie nestiahne odkaz na normu EN 848-3:1999. Preto norma EN 848-3:1999 naďalej poskytovala predpoklad zhody so základnými bezpečnostnými požiadavkami stanovenými v smernici 98/37/ES.
            
         
               (4)
            
            
               V súvislosti s formálnou námietkou, ktorú podalo Švédsko, Komisia poverila Európsku organizáciu pre normalizáciu (CEN) zmenením a doplnením normy EN 848-3:1999 do 1. januára 2005 s cieľom venovať väčšiu pozornosť riziku odletovania častí a inštalácii ochranných častí, ktorými sa zabezpečí zvýšená ochrana.
            
         
               (5)
            
            
               Podľa článku 6 ods. 1 smernice 98/37/ES podalo Nemecko 28. júla 2005 formálnu námietku proti norme EN 848-3:1999.
            
         
               (6)
            
            
               Po preskúmaní normy EN 848-3:1999 Komisia zistila, že nespĺňa základné zdravotné a bezpečnostné požiadavky uvedené v 1.1.2 písm. a) (Princípy integrovanej bezpečnosti), 1.3.2 (Riziko zničenia počas prevádzky), 1.3.3 (Ohrozenie, spôsobené padajúcimi alebo odletujúcimi predmetmi) a 1.4.1 (Všeobecné požiadavky na ochranné kryty a ochranné zariadenia) prílohy k smernici 98/37/ES. Špecifikácie normy EN 848-3:1999 stanovené v ustanovení 5.2.7.1.2 písm. b), odseky 1 až 6, ktoré sa týkajú vlastností a výberu materiálov pre ochranné závesy, najmä deliace závesy, nezabraňujú dostatočne predvídateľnému odletovaniu časti nástrojov.
            
         
               (7)
            
            
               CEN ešte nezmenil ani nedoplnil normu EN 848-3:1999, ako sa to vyžaduje v normalizačnom mandáte č. 311 udelenom v zmysle smernice 98/37/ES.
            
         
               (8)
            
            
               Kým sa nezmení a nedoplní norma EN 848-3:1999, v záujme bezpečnosti a právnej istoty, by sa preto k odkazu na normu uverejnenú v Úradnom vestníku Európskej únie malo priložiť primerané upozornenie. Členské štáty by do svojich vnútroštátnych noriem, ktorými sa táto harmonizovaná norma transponuje, mali doplniť rovnaké upozornenie.
            
         
               (9)
            
            
               Odkaz na normu EN 848-3:1999 by sa mal zodpovedajúcim spôsobom nahradiť,
            
         PRIJALA TOTO ROZHODNUTIE:
   Článok 1
   Uverejnenie odkazu na normu EN 848-3:1999 „Bezpečnosť drevárskych strojov – Jednostranné profilovacie frézovačky – Časť 3: Číslicovo riadené (NC) vŕtačky a horné frézovačky“ v Úradnom vestníku Európskej únie sa nahrádza textom uvedením v prílohe.
   Článok 2
   Ak podľa článku 5 ods. 2 smernice 98/37/ES členské štáty uverejnia odkaz na vnútroštátnu normu, ktorou sa transponuje harmonizovaná norma EN 848-3:1999, doplnia jeho uverejnenie rovnakým upozornením, ako je uvedené v prílohe k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 20. októbra 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 207, 23.7.1998, s. 1. Smernica zmenená a doplnená smernicou 98/79/ES (Ú. v. ES L 331, 7.12.1998, s. 1).
   
      (2)  Ú. v. ES L 204, 21.7.1998, s. 37. Smernica naposledy zmenená a doplnená Aktom o pristúpení z roku 2003.
   
      (3)  Ú. v. ES C 110, 15.4.2000, s. 38.
   
      (4)  Ú. v. ES L 349, 24.12.2002, s. 103.
   
      PRÍLOHA
      
         „(Uverejnenie názvov a odkazov na harmonizované normy podľa smernice)
         
                     ESO (1)
                     
                  
                  
                     Odkaz na harmonizovanú normu a jej názov
                     (a referenčný dokument)
                  
                  
                     Prvé uverejnenie v Ú. v.
                  
                  
                     Odkaz na starú normu
                  
                  
                     Dátum ukončenia predpokladu zhody so starou normou
                     Poznámka 1
                  
               
                     CEN
                  
                  
                     EN 848-3:1999
                     ‚Bezpečnosť drevárskych strojov - Jednostranné profilovacie frézovačky – Časť 3: Číslicovo riadené (NC) vŕtačky a horné frézovačky’
                  
                  
                     15.4.2000
                  
                  
                     —
                  
                  
                      
                  
               
                     Upozornenie: Pokiaľ ide o vlastnosti materiálov a ich výber pre ochranné kryty, najmä deliace závesy, toto uverejnenie sa netýka ustanovení 5.2.7.1.2 písm. b), odseky 1 až 6 uvedenej normy, uplatňovanie ktorej neposkytuje predpoklad zhody so základnými zdravotnými a bezpečnostnými požiadavkami uvedenými v 1.3.2 a 1.4.1 prílohy I k smernici 98/37/ES v súlade so základnou zdravotnou a bezpečnostnou požiadavkou v 1.1.2 písm. a) uvedenej prílohy.
                  
               
                     Poznámka 1
                  
                  
                     Dátum ukončenia predpokladu zhody bude vo všeobecnosti dátumom stiahnutia starej normy stanoveným Európskou organizáciou pre normalizáciu, ale používatelia týchto noriem sa však upozorňujú na to, že v niektorých výnimočných prípadoch tomu môže byť inak.
                  
               
                     Poznámka 2.1
                  
                  
                     Nová (alebo zmenená a doplnená) norma má ten istý rozsah ako stará norma. V stanovenom dátume prestáva stará norma poskytovať predpoklad zhody so základnými požiadavkami smernice.
                  
               
                     Poznámka 3
                  
                  
                     V prípade zmien a doplnení je referenčnou normou norma EN CCCCC:YYYY, jej predchádzajúce zmeny a doplnenia, ak nejaké existujú, a nová uvedená zmena a doplnenie. Stará norma (stĺpec 3) preto pozostáva z normy EN CCCCC:YYYY a z jej predchádzajúcich zmien a doplnení, ak nejaké existujú, ale bez novej uvedenej zmeny a doplnenia. V stanovenom dátume prestáva stará norma poskytovať predpoklad zhody so základnými požiadavkami smernice.
                  
               
                     Poznámka 4
                  
                  
                     Predpoklad zhody pre výrobok sa dosiahne dodržiavaním požiadaviek časti 1 a príslušnej časti 2, keď táto časť 2 je takisto na zozname uverejnenom v Ú. v. v zmysle smernice 98/37/ES.
                  
               Poznámka:
         
                     —
                  
                  
                     Všetky informácie týkajúce sa dostupnosti noriem je možné získať buď od európskych organizácií pre normalizáciu, alebo od národných orgánov pre normalizáciu, ktorých zoznam je uvedený v prílohe k smernici Európskeho parlamentu a Rady 98/34/ES (2) ktorá bola zmenená a doplnená smernicou 98/48/ES (3).
                  
               
                     —
                  
                  
                     Uverejnenie odkazov v Úradnom vestníku Európskej únie neznamená, že normy sú k dispozícii vo všetkých jazykoch Spoločenstva.
                  
               
                     —
                  
                  
                     Tento zoznam nahrádza všetky predchádzajúce zoznamy uverejnené v Úradnom vestníku Európskej únie. Komisia zabezpečuje aktualizáciu tohto zoznamu.
                  
               Viac informácii o harmonizovaných normách nájdete na internetovej stránke http://europa.eu.int/comm/enterprise/newapproach/standardization/harmstds/
      
      
         (1)  ESO: Európska normalizačná organizácia
      
                  —
               
               
                  CEN: rue de Stassart 36, B-1050 Brusel, tel. (32-2) 550 08 11; fax (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brusel, tel. (32-2) 519 68 71; fax (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, tel. (33) 492 94 42 00 ; fax (33) 493 65 47 16 (http://www.etsi.org)
               
            
         (2)  Ú. v. ES L 204, 21.7.1998, s. 37.
      
         (3)  Ú. v. ES L 217, 5.8.1998, s. 18.“